Document ID: /roh_data/filtered/fineweb-2-filterrobots_roh.jsonl.gz/51562

Anc mai dapi l’avertura d’enviern è il Pass dal Lucmagn stà avert uschè blers dis sco l’enviern passà, numnadamain durant passa 170 dis. Dal tuttafatg serrà è il pass mo stà durant dus dis. La raschun saja stada la pauca naiv. Quai resulta dal rapport annual da la Pro Lucmagn. Ils custs da manaschi hajan muntà l’enviern passà a radund 503'000 francs. En media dals ultims 23 onns hajan quels importà 646'000 francs. Er ils custs sajan stads pli bassa pervi da la pauca naiv.
La radunanza generala da la Pro Lucmagn è lura ils 5 d’october.